( 1 ) Pravilnici UN-a br. 1, 8 i 20 ne primjenjuju se na EU homologaciju tipa vozila. ( 2 ) U skladu s pravilnicima UN-a zahtijeva se obvezna ugradnja funkcije nadzora stabilnosti. Međutim, to je obvezno i za vozila kategorije N1. ( 3 ) Ako je proizvođač vozila naveo da je vozilo prikladno za vuču tereta (točka 2.11.5. u opisnom dokumentu iz članka 24. stavka 1. Uredbe (EU) 2018/858), a bilo koji dio prikladnog uređaja za mehaničko spajanje vozila bi, bez obzira na to je li ugrađen u tip motornog vozila ili nije, mogao (djelomično) zaklanjati bilo koji dio svjetla i/ili prostora za postavljanje i učvršćivanje stražnje registarske pločice, primjenjuje se sljedeće: — u uputama za korisnike motornog vozila (npr. vlasnički priručnik, priručnik vozila) jasno se navodi da nije dopuštena ugradnja uređaja za mehaničko spajanje koji se ne može lako ukloniti ili premjestiti, — u uputama se također jasno navodi da se, ako je ugrađen, uređaj za mehaničko spajanje uvijek mora ukloniti ili premjestiti kada se ne upotrebljava, i — u slučaju homologacije tipa sustava vozila u skladu s Pravilnikom UN-a br. 55, osigurava se i potpuna usklađenost s odredbama o uklanjanju, premještanju i/ili alternativnom smještanju u pogledu rasvjetnog sustava i prostora za postavljanje i učvršćivanje stražnje registarske pločice. ( 4 ) Odnosi se samo na uređaje za ograničenje brzine i njihovu obveznu ugradnju u vozila kategorija M2, M3, N2 i N3. ( 5 ) Uređaji za sprečavanje neovlaštene upotrebe vozila ugrađuju se na vozila kategorija M1 i N1, a sustavi za imobilizaciju ugrađuju se na vozila kategorije M1. ( 6 ) Vidjeti napomenu s objašnjenjem 4 u tablici u Prilogu II. ( 7 ) Za vozila kategorija M1 s najvećom masom ≤ 3 500 kg i N1, koja nisu opremljena dvostrukim kotačima na osovini. ►M5 ( 8 ) Pravilnik UN-a br. 90 primjenjuje se za potrebe stavljanja na raspolaganje na tržištu ili stavljanje u uporabu sljedećeg:

(a) novi zamjenski sklopovi kočnih obloga za tipove vozila sljedećih kategorija: i. kategorije M1 čija najviša tehnički dopuštena masa opterećenog vozila ne prelazi 3,5 tona, M2 čija najviša tehnički dopuštena masa opterećenog vozila ne prelazi 3,5 tona, N1, O1 i O2, za koje je homologacija tipa vozila odobrena u skladu s Pravilnikom UN-a br. 13 ili Pravilnikom UN-a br. 13-H nakon 7. travnja 1998.; ii. kategorije M1 čija najviša tehnički dopuštena masa opterećenog vozila prelazi 3,5 tona, M2 čija najviša tehnički dopuštena masa opterećenog vozila prelazi 3,5 tona, M3, N2, N3, O3 i O4, za koje je homologacija tipa vozila odobrena u skladu s Pravilnikom UN-a br. 13 ili Pravilnikom UN-a br. 13-H nakon 1. studenoga 2014.; (b) novi zamjenski kočni diskovi i bubnjevi za tipove vozila sljedećih kategorija: i. kategorije M1 i N1, za koje je homologacija tipa vozila u skladu s Pravilnikom UN-a br. 13 ili Pravilnikom UN-a br. 13-H odobrena nakon 1. studenoga 2016.; ii. kategorije O1 i O2, za koje je homologacija tipa vozila u skladu s Pravilnikom UN-a br. 13 odobrena nakon 1. studenoga 2016.; (c) novi zamjenski kočni diskovi za tipove vozila M2, M3, N2, N3, O3 i O4, za koje je homologacija tipa vozila u skladu s Pravilnikom UN-a br. 13 odobrena nakon 1. studenoga 2014.; (d) novi zamjenski kočni bubnjevi za tipove vozila M2, M3, N2, N3, O3 i O4, za koje je homologacija tipa vozila u skladu s Pravilnikom UN-a br. 13 odobrena nakon 1. studenoga 2016. ◄ Napomene uz tablicu Nizovi izmjena navedeni u tablici odražavaju verzije koje su objavljene u Službenom listu Europske unije i njima se ne dovode u pitanje nizovi izmjena s kojima se treba uskladiti na temelju prijelaznih odredbi predviđenih u njima. Usklađivanje s nizom izmjena donesenih nakon određenog niza navedenog u tablici prihvaća se kao alternativa. Datumi navedeni u relevantnim nizovima izmjena pravilnika UN-a navedenih u tablici, povezani s obvezama ugovornih stranaka ,Revidiranog sporazuma iz 1958.՚, koji se odnose na prvu registraciju, stavljanje u uporabu, stavljanje na raspolaganje na tržištu, prodaju, priznavanje homologacija tipa i slične odredbe obvezno se primjenjuju za potrebe članaka 48. i 50. Uredbe (EU) 2018/858, osim ako su u Prilogu II. ovoj Uredbi navedeni alternativni datumi koji se u tom slučaju trebaju primjenjivati. U određenim slučajevima pravilnik UN-a naveden u tablici u svojim prijelaznim odredbama predviđa da ugovorne stranke ,Revidiranog sporazuma iz 1958.՚, kada primjenjuju određeni niz izmjena tog pravilnika UN-a, u svrhu nacionalne ili regionalne homologacije tipa, od utvrđenog datuma nisu dužne prihvatiti ili mogu odbiti prihvatiti tip homologiran u skladu s prethodnim nizom izmjena ili sadržava tekst sa sličnom namjerom i značenjem. To se tumači kao obvezujuća odredba za nacionalna tijela na temelju koje se certifikati o sukladnosti više ne smatraju važećima za potrebe članka 48. Uredbe (EU) 2018/858, osim ako su u Prilogu II. ovoj Uredbe navedeni alternativni datumi koji se u tom slučaju trebaju primjenjivati. ►M5 Univerzalna međunarodna homologacija vozila kao cjeline izdana za vozila kategorije M1 na temelju Pravilnika UN-a br. 0 (SL L 135, 31.5.2018., str. 1.), koja uključuje homologacije na temelju pravilnika UN-a iz popisa u ovom Prilogu, smatra se jednakovrijednom homologaciji dodijeljenoj na temelju ovog Pravilnika. ◄